cyanic-selkie/wikianc huggingface dataset:
Ryti–Ribbentrop-sopimus
Ryti lähetti kirjeensä 26. kesäkuuta Neuvostoliiton operaation taivutettua VKT-linjan edellisenä päivänä alkaneeseen Talin–Ihantalan taisteluun. Sopimus takasi Saksan aseavun ja viljatoimitusten jatkumisen. Asetoimitusten lisäksi sopimus takasi suomalaisia taisteluissa avustaneiden saksalaisen 303. Rynnäkkötykkiprikaatin, 122. Jalkaväkidivisioonan sekä lento-osasto Kuhlmeyn tuen jatkossakin. Jälkikäteen on voitu todeta, että sopimuksesta kieltäytyminen olisi tuskin johtanut apuvoimien poisvetämiseen, toisin kuin Ribbentrop oli uhkaillut, mutta Mannerheim ja Ryti eivät tuolloin olleet varmoja asiasta eivätkä halunneet riskeerata apua. Jalkaväkidivisioonan vaikutus Viipurinlahden taistelussa ja osasto Kuhlmeyn merkitys Talin-Ihantalan taistelussa olivat huomattavat. Myös vilja-apu oli elintärkeää. Varsinaisiin kesän taisteluihin materiaalitoimitukset eivät kuitenkaan ehtineet.
Suomessa katsottiin sopimuksen voimassaolon lakanneen Rytin jättäessä tasavallan presidentin tehtävien hoidon pääministeri Linkomiehelle ja Mannerheimin tultua presidentiksi elokuun alussa 1944.
Ardour
Ohjelmiston kehitys johti myös JACK Audio Connection Kit -äänirajapinnan kehitykseen.
Ominaisuuksia
Versiossa 7.0 uutta ovat merkit tai vihjeet, jolloin tietty äänikatkelma voidaan aloittaa. Versiossa 7.0 on tuki IO-lisäosille, joita voidaan käyttää esikäsittelemään ääntä ennen kuin Ardour tekee käsittelyä. MIDI-editointia on kehitetty monin tavoin. Ohjelmassa on näytekirjaston hallinta ja valikoima vapaasti käytettäviä MIDI-looppeja (sointuja, sointu- ja rumpujaksoja). Ääninäytteitä voi hakea Freesound-projektista suoraan. Ohjelmassa on myös tukea useille erilaisille ohjainpinnoille (ohjauspöydät).
Harri Lintumäki
Harri Jaakko Antero Lintumäki (s. 1. toukokuuta 1948 Hämeenlinna) on oikeustieteen kandidaatti, varatuomari ja hämeenlinnalainen käräjätuomari. Hän sai laamannin arvonimen vuonna 2007.
Hän oli kokoomuksen kaupunginvaltuutettu viisi kautta vuosina 1993–2012, josta kolme kautta valtuuston puheenjohtajana.
Lintumäki on myös toiminut pitkään Hämeenlinnan Pallokerhon hallituksen puheenjohtajana ja Jääkiekon SM-liigan valiokunnissa. Hänet on valittu Suomen Jääkiekkoleijonaksi numerolla 171.
Virsikirja ja Hengellisiä lauluja
Virsikirja ja hengellisiä lauluja on esikoislestadiolaisuudessa käytetty laulukirja. Kirja on julkaistu 1992 ja se on neljäs esikoislestadiolaisuuden piirissä tehty virsikokoelma. Aikaisemmat on julkaistu 1945, 1955 ja 1980. Vuoteen 1946 asti, ennen omien kirjojen julkaisua, käytettiin vuoden 1701 vanhaa virsikirjaa.
Kirja sisältää Suomen evankelis-luterilaisen kirkon käyttämän virsikirjan 632 virren lisäksi 12 virttä vuoden 1701 virsikirjasta, 24 vuoden 1938/64 kirjasta ja 5 ruotsalaisesta vuoden 1937 virsikirjasta suomennettua virttä sekä 127 hengellistä laulua. Lauluista noin 60:n tiedetään muodostuneen lestadiolaisen herätysliikkeen piirissä, pääosin 1800-luvun loppupuolella. Tunnetuimpia runoilijoita ovat Gustaf Skinnari, Aatu Laitinen, Juho Evert Pietiläinen ja Leonard Typpö. Huomattava osa lauluista on tuntemattomiksi jääneiden sanoittajien tekemiä. Lestadiolaislaulujen lisäksi kirjassa on myös muita hengellisiä lauluja, kuten 1800-luvulla julkaistuja arkkivirsiä.
Useimpien lestadiolaisuuden alkuvuosikymmeninä syntyneiden laulujen sävelmät ovat toisintoja maallisista kansansävelmistä tai koraalitoisintoja. Esikoislestadiolaisten perinteestä, laulaa virret ilman säestystä korvakuulolta, johtuen sävelmät ovat jatkaneet muotoutumista pitkään. Monet sävelmät ovat vakiintuneet vasta vuoden 1992 Hengellisten laulujen myötä, johon ne on ensi kertaa nuotinnettu. Useissa lauluissa on vaihtoehtoisia sävelmiä. Osa lauluista on tehty tunnettujen virsien sävelmiin. Muutamille yksittäisille lauluille on sävelletty kokonaan oma sävelmänsä. Monet varhaiset lestadiolaislaulut ovat Frans Petter Krankin, vuonna 1888 lestadiolaisuuteen kääntyneen papin, säveltämiä.
Lähteet
Rauha olkoon teille, Tampereen esikoislestadiolaisuuden vaiheita, Esikoislestadiolaiset Ry Tampereen paikallisosasto, 2007.
Virsikirja ja hengellisiä lauluja, Esikoislestadiolaiset ry. Lahti, 1992, ISBN 951-95222-5-5
Xbox Live Arcade
Xbox Live Arcade on Microsoftin ylläpitämä verkkopalvelu, jota käytetään pienten videopelien jakamiseen Xbox- ja Xbox 360 -pelikonsolien omistajille. Palvelu käynnistettiin ensimmäisen kerran vuoden 2004 lopulla ja se tarjoaa pelejä noin 5–15 euron hintaan. Vuoden 2005 lopulla Xbox Live Arcade käynnistettiin uudelleen Xbox 360:n julkaisun yhteydessä. Samalla julkistettiin myös uusia pelejä ja toimintoja. Pelit on suunnattu satunnaisille pelaajille. Pelien idea on usein yksinkertainen ja pelaamisen oppii helposti.
Xbox
Xbox Live Arcade palvelun julkisti Microsoft 3. marraskuuta 2004 Xbox-pelikonsolille. Microsoft alkoi jakaa aloituslevyjä, jotka sisälsivät Xbox Live Arcade -ohjelmiston sekä ilmaisen version Ms. Pac Manista. Kun yhteys oli muodostettu Xbox Live -palveluun, asiakkaat voivat ostaa luottokortilla muita pelejä tai ladata 30 minuutin ajan toimivan kokeiluversion mistä tahansa saatavilla olevasta pelistä.
Xbox Live Arcade -pelit Xboxille
Tässä on lista Xbox Live Arcade -peleistä alkuperäiselle Xboxille:
Xbox 360
Palvelu käynnistettiin uudelleen 22. marraskuuta 2005 Xbox 360:lle ja se on integroitu suoraan pelikonsolin käyttöliittymään. Alun perin Xbox 360:n Live Arcade -pelien kokorajoitus kehittäjille oli 50 megatavua, mutta vuodesta 2007 alkaen on sallittu tämän rajan ylittäviä pelejä. Vuonna 2009 rajoitus nostettiin virallisesti kahteen gigatavuun, joka on suurin mahdollinen Liven teknisistä rajoitteista johtuen. Kaikki Xbox 360 -kiintolevyt sisältävät ilmaisen version Hexic HD -pelistä.
Microsoft Points
Xbox Live Arcade -pelit ostetaan käyttäen Microsoft Points -pisteitä. Pisteitä voi ostaa kaupasta tai luottokortilla.
Xbox Live Arcade -pelejä Xbox 360:lle
Lista Xbox Live Arcade peleistä, jotka ovat saatavilla Xbox 360:lle -pelikonsolille.
(*) LB - Parhaan pelaajan näyttö, M - Moninpeli, CO - Kaksinpeli, DC - Ladattava sisältö, C - Kameraa tukeva
Nabucco
Nabucco on Giuseppe Verdin ooppera vuodelta 1842.
Historia
Nabucco oli Verdin kolmas ooppera. Oopperan ensi-ilta oli Milanon Teatro alla Scalassa 9. maaliskuuta 1842. Tunnetuin kohtaus on heprealaisten kuoron laulama Va, pensiero, sull'ali dorate. Nabuccoa pidetään erinomaisen onnistuneena, ja se kuuluu jatkuvasti oopperatalojen ja suurten kapellimestareiden ohjelmistoon.
Teoksen syntyvaiheista kerrotaan, että Temistocle Solera toi libreton Verdille. Säveltäjä ei ollut innostunut aiheesta, mutta vei käsikirjoituksen silti kotiinsa ja heitti sen pöydälle. Käsikirjoitus avautui kohdasta Va pensiero sull'ali dorate. Verdi kiinnostui, sillä se muistutti hänelle kovin läheisen Raamatun tekstiä. Samana yönä hän luki libreton kolme kertaa ja osasi sen jälkeen sen ulkoa. Oopperan alkuperäinen nimi oli Nabucodonosor, joka myöhemmin ly­hennettiin kätevämpään muotoon Nabucco.
Tarina kertoo juutalaisten vankeudesta Babyloniassa. Ooppera sijoittuu aluksi Jerusalemiin ja myöhemmin Babyloniaan Nebukadressar II:n hallinnon aikaan (605–562 eaa). Nebukadressar hävitti Salomon temppelin vuonna 586 eaa ja vei juutalaiset pakkotyöhön Babyloniaan. Oopperan näytöksil­lä on myös omat nimensä: I näytös on Jerusalem, II Uskoton, III Profetia ja IV Hajonnut jumalankuva.
Nabucco oli menestys heti alusta alkaen. Siitä muodostui Risorgimenton eli Italian kansallisen vapautuksen symboli. Italialaiset tunnistivat heti alistetun kansan piilomerkityksen, ja ensi-iltayleisö halusi kuulla uudestaan heprealaisten orjien kuoron Va pensiero. Esityksen saamat runsaat aplodit olivat protesti Pohjois-Italian itävaltalaisille vallanpitäjille, koska yleensä kaikki mielenosoitukset olivat siellä kiellettyjä.
Mehiläismyrkky
Mehiläisen pistos aiheuttaa ihmisille herkkyydestä ja pistojen määrästä riippuen erilaisia oireita hyttysenpiston kokoisesta patista yliherkän ihmisen anafylaktiseen sokkiin.
Nabucco
Musiikki
Kaikista Verdin oopperoista Nabuccon teho on eniten riippuvainen erin­omaisesta kuorosta. Kuoro edustaa kansan ääntä, ja sen voi sanoa olevan yksi roolihahmoista. Merkittävää on kuorojen unisonisuus. Kummallakin osapuolella on myös kaksi marssia. Hymnit, marssit, kuorot ja iso orkesteri tekivät 1840-luvulla suuren vaikutuksen. Teoksessa ovat suuret roolit baritonille, dramaattiselle sopraanolle ja bassolle. Abigaillen vaativan roolin Verdi loi tulevalle toiselle vaimolleen Giuseppina Strepponille, joka lauloi osan ensi-illassa 1842.
Mehiläismyrkky
Mehiläismyrkkyä käytetään terapeuttisiin tarkoituksiin pistättämällä sitä mehiläisellä, injektoimalla kerättyä myrkkyä tai voiteessa. Myrkkyä on käytetty ihon, reumatismin, niveltulehdusten ja kiputilojen hoidossa. Kiinassa mehiläismyrkkyterapiaa on yhdistetty akupunktioon.
Meyer Werft
thumb|Telakan vanhempi rakennushalli. Meyer Werft on Meyerin laivanrakentajasuvun omistama suuri laivatelakka Papenburgissa Saksassa. Se perustettiin vuonna 1795 rakentamaan puurunkoisia laivoja. Vuonna 1874 Josef Lambert Meyer aloitti laivojen rakentamisen telakalla raudasta. Nykyään se on yksi suurimmista ja moderneimmista telakoista maailmassa työllistäen 3 500 henkeä. Telakka sijaitsee Emsjoen varrella 36 kilometriä Pohjanmereltä, Dollartinlahdelta. Laivan kulku telakalle on mahdollista vain nousuveden aikana.
Mehiläismyrkky
Mehiläismyrkkyä kerätään mehiläispesän lentolaudan etupuolelle laitettavalla sähköä johtavalla metalliverkolla. Mehiläiset kävelevät sen päällä, saavat sähköiskuja ja pistävät verkkoa kimpaantuneina. Myrkky kerääntyy verkon alle lasilevylle.
Nabucco
I Näytös – Jerusalem
Jerusalemin Salomonin temppelissä vallitsee kauhu ja epäjärjestys. Kuoro (papit, naiset ja Jerusalemin asukkaat) rukoilevat Herraa suojelelemaan heitä Babylonian Nabuccolta. Israelilaisten ylipappi Zaccaria tuo mukanaan Nabuccon vangitun tyttären Fenenan. Aariassaan Sperate, o figli ("Olkaa luottavaisella mielellä, lap­set") hän uskoo Fenenan olevan turva babylonialai­sia vastaan. D`Egitto là sui lidi ("Egyptin rannoilla") Zaccaria kehottaa luottamaan Jumalaan.
Ismaele tuo tiedon Nabuccon lähestymisestä, ja Zaccaria kehottaa vielä vastarintaan. Fenena jää Ismaelen huomaan, kun Zaccaria lähtee kokoamaan väkeä kaupungin ja temppelin puolustamiseksi. Come notte a sol fulgente ("Kuten yö ennen loistavaa aurinkoa"). Ismaele on rakastanut Fenenaa siitä lähtien kun hän oli Israelin edustajana Babylonias­sa. Siellä Fenena pelasti hänet vankilasta. Nyt Ismael vuorostaan on päättänyt vapauttaa hänet.
Meyer Werft
Telakka on rakentanut monia suomalaisia aluksia, esimerkiksi niin sanotut Papenburgin sisaret, Silja Europan ja Estonian, alkuperäiseltä nimeltään Viking Sally, sekä Suomen suurimman sisävesiristeilijän M/S BlueWhite Eaglen.
Nabucco
I Näytös – Jerusalem
Heidän pakonsa estää temppeliin saapuva Abigaille, Nabuccon oletettu tytär. Myös Abigaille rakastaa Ismaelea: Io t'amava ("Rakastin Sinua"). Abigaille voisi säästää heprealaiset, jos Ismaele tunnustaisi vastarakkautensa Abigaillelle. Fenena sanoo uskovansa heprealaisten Jumalan, ja Ismaele kieltäytyy rakastamasta Abigail­lea.
Nabucco ratsastaa temppeliin. Zaccaria uhkaa surmata Fenenan, jos Nabucco häpäisee pyhän paikan. Nabucco pilkkaa juutalaisia: Tremin gl’insani ("Hullut vaviskoon vihani edessä"). Nabucco käskee kaikkien polvistua, ja Zac­caria nostaa tikarinsa iskuun. Ismaele estää Fenenan tapon. Finaalissa Nabucco määrää temppelin tuhottavaksi: Mio furor, non più costretto ("Vihaani en pysty pi­dättelemään enää hetkeäkään").
Meyer Werft
Meyerin suku omistaa myös kaksi muuta telakkaa, Meyer Turun telakan sekä Neptun Werft -telakan Rostockissa Saksassa.
Nabucco
1. kohtaus (kuninkaallisen palatsin huoneisto Babyloniassa)
Heprealaiset ovat vankeudessa Babyloniassa. Fenena hallitsee Nabuccon ollessa sotaretkellä. Abigaille löytää pergamentin, jonka mukaan hän on orjan tytär. Fenena on hänen rakkautensa ja vallan tiellä. Abigaille kuvaa vallan haluaan: Ben io t'invenni ("Onnellinen tapaus, että löysin"). Anch'io dischiuso un giorno ("Minä myös kerran avasin sydämeni") hän muistaa olleensa joskus myötätun­toinen kärsiviä kohtaan.
Meyer Werft
Meyer Turku
Meyer Turku Oy on Meyer Werftin omistuksessa oleva suomalainen telakkayhtiö. Yhtiö harjoittaa Suomessa laivanrakennusta Turussa. Meyer Turku siirtyi kokonaan Meyerin omistukseen keväällä 2015.
Nabucco
1. kohtaus (kuninkaallisen palatsin huoneisto Babyloniassa)
Baalin ylipappi ilmoittaa Abigaillelle Fenenan vapauttavan vankeja. Ylipappi on jo levittänyt hu­hua Nabuccon kuolemasta, niin että Abigaille voisi astua valtaistuimelle. Abigaille Salgo già del trono aurato ("Nyt astun valtaistuimelle") iloitsee voitonriemuisena siitä, että Fenena joutuisi anelemaan häneltä suosiota.
Meyer Werft
Telakalla valmistettuja matkustaja-aluksia
Papenburgin telakalla on valmistettu muun muassa seuraavat alukset:
Nabucco
2. kohtaus (halli palatsissa)
Zaccaria rukoilee Jumalan apua Tu sul labbro ("Profeettojen huulilta"). Rukouksen jälkeen hän lähtee käännyttä­mään Fenenan. Papit hyljeksivät Ismaelea Il maledetto non ha fratelli ("Kirotulla ei ole veljiä"), koska hän esti Fenenan tappamisen Salomonin temppelissä.
Fenena on kastettu, ja Abdallo kertoo Nabuccon kuolleen ja Abigail­len nousevan valtaan. Abigaille tulee Baalin ylipapin kanssa vaati­maan kruunua Fenenalta. Kuolleeksi luultu Nabucco tulee yllättäin heidän väliinsä ja nostaa kruunun omaan päähänsä. Nabucco kiroaa sekä Baalin että heprealaisten Jumalan ja julistaa itsensä Jumalaksi. Kaikkien tulee polvistua hänen eteensä. Ukkonen jyrähtää ja kruunu putoaa – Nabuccosta on tullut mielipuoli. Zac­caria julistaa taivaan antaneen rangaistuksen, ja Abigaille nostaa voitonriemuisena kruunun päähänsä.
1. kohtaus (Babylonian riippuvat puutarhat)
Baalin ylipappi pyytää Abigaillea allekirjoittamaan Fenenan ja heprealaisten teloitusmääräyksen. Mieleltään järkkynyt Nabucco tuodaan sisään, ja alkaa hieno duetto kuninkaan ja oletetun tyttären välillä: Chi parlare ardisce ("Kuka uskaltaa puhua"). Nabucco on vihainen, kun näkee Abigaillen valtaistuimel­la. Abigaille ojentaa heprealaisten kuolemantuomion, jonka Nabucco allekirjoittaa. Sitten hän tajuaa lähettävänsä myös Fenenan kuolemaan. Nabucco etsii Abigaillen syntymätodistusta. Abigaille näyttää ja repii sen. Nabucco, suuri sotapäällikkö, huomaa olevansa tyttärensä vanki ja anoo nöyränä armoa Fenenalle. Abigaille on voimansa ja kostonhimonsa tunnossa.
2. kohtaus (Eufratin ranta)
Heprealaiset unelmoivat kaukaisesta kotimaastaan: Va pensiero, sull'ali dorate ("Lennä aatos nyt kultaisin siivin"). Zaccaria valaa uskoa heprealaisiin: Del futuro del buio ("Tulevaisuuden hämärässä näen"­). Hänen ennustuksensa mukaan Babylonia tuhoutuu.
1. kohtaus (huoneisto palatsissa)
Nabucco herää painajaisesta vankilassa ja kuulee kansan huutavan kuolemaa Fenenalle. Hän ei tajua olinpaikkaansa ja kutsuu sotilai­taan sekä pyytää hevostaan. Ikkunasta hän näkee teloitussaattu­een, jossa Fenena on mukana. Nabucco rukoilee juutalaisten Juma­laa Dio di Giuda ("Juutalaisten Jumala") ja lupaa rakentaa uudel­leen Jerusalemin temppelin. Rukous ja usko palauttavat Nabuccon hulluudesta. Abdallo tulee vapauttamaan Nabuccon.
Luistonesto
Yleisimmin luistonestoa on käytetty kilpa-autoissa; Formula 1 -sarjassa se on ollut käytössä kahteen otteeseen. Viimeksi se poistui käytöstä vuoden 2008 alusta. Nykyään se on tavallisissa autoissa hyvin yleinen varuste.
Margreet Honig
Margreet Honig (s. 1938) on alankomaalainen laulupedagogi, joka oli itse alun perin sopraanolaulaja.
Luistonesto
Luistonesto voi toimia autoissa ainakin kahdella eri periaatteella. Luistonestojärjestelmä voi parantaa sutivien pyörien pitoa rajoittamalla moottorin tehoa, jolloin pyörä pyörii hitaammin ja pitää paremmin.
Margreet Honig
Honig opiskeli Amsterdamin konservatoriossa Annie Hermesin ja Corry Bijsterin johdolla. Sitten hän sai opetusta Evelyn Learilta Yhdysvalloissa ja Pierre Bernacilta Pariisissa. Bernacin johdolla Honig päätti omistautua ranskalaiseen ohjelmistoon. Hän piti resitaaleja pianisti Rudolf Jansenin kanssa ja esiintyi monien orkesterien ja muiden kokoonpanojen kanssa. Hän myös äänitti Kenneth Montgomeryn johtaman alankomaalaisen Radio Kamer Orkesterin kanssa. Honigia kuultiin usein Alankomaiden radiossa.
Luistonesto
Toinen yleinen toimintaperiaate luistonestolle on avoimella tasauspyörästöllä varustetussa autossa, jolloin luistonestojärjestelmä voi jäljitellä tasauspyörästön lukon toimintaa jarruttamalla liian nopeasti pyöriviä pyöriä. Esimerkiksi jos toisen puolen pyörä on jäällä ja toinen asfaltilla, jäällä oleva pyörä sutii avoimen tasauspyörästön vuoksi ja voima ei välity tiehen. Tällöin luistonestojärjestelmä voi jarruttaa jäällä tyhjää pyörivää pyörää, jonka seurauksena pitävällä pinnalla oleva pyörä alkaa pyöriä ja viedä autoa eteenpäin.
Margreet Honig
Honig on myöhemmällä urallaan keskittynyt työhönsä musiikkipedagogiikassa. Hän on opettanut Rotterdamin sekä Amsterdamin konservatorioissa ja ollut vierailevana luennoitsijana Conservatoire national supérieur de musique et de danse de Lyonissa. Honig on pitänyt mestarikursseja muun muassa Zürichin, Baselin ja Luzernin konservatorioissa sekä Lontoon Royal Academy of Musicissa ja Philadelphian Curtis Institute of Musicissa. Honig on saavuttanut kansainvälistä tunnustusta monien menestyneiden laulajien valmentajana. Hänen oppilaidensa joukossa on ollut Magdalena Kožená. Stefan Haupt ohjasi, tuotti ja käsikirjoitti Margreet Honigia koskevan elokuvan Margreet Honig – Der freie Ton, jonka ensi-ilta pidettiin tammikuussa 2023.
2,5-dimetoksi-4-klooriamfetamiini
2,5-dimetoksi-4-klooriamfetamiini (DOC) on psykedeelinen päihde, substituoitu amfetamiini ja propan-2-amiinin johdannainen. DOC kuuluu DOx-yhdisteisiin. DOC:n popularisoi Alexander Shulgin 1991 kirjassaan PiHKAL: A Chemical Love Story, jossa aineen synteesi ja vaikutukset on kuvailtu.
Biokemia
DOC on agonisti serotoniinireseptoreille 5-HT2A ja 5-HT2C. Psykedeeliset vaikutukset johtuvat agonismista 5-HT2A reseptoriin.
Annostus ja vaikutusten kesto
Erowid-sivun mukaan tyypillinen annos on 1,5–2,5 mg suun kautta. Kevyt annos on 1–1,5 mg ja vahva 2,5–5 mg. Täydet vaikutukset ilmenevät noin 0,5–2,5 tunnin jälkeen annoksen ottamisesta ja kestävät 8–20 tuntia.
Koska aineen käyttöön vaadittavat annokset ovat hyvin pieniä ja vaikutusaika pitkä, on yliannostuksen riski huomattava.
Sivuvaikutukset
DOC-myrkytykseen liittyviä kliinisiä piirteitä olivat kiihtyneisyys, aggressiivinen käytös, hallusinaatiot, takykardia, rabdomyolyysi, kohtaukset ja hypertermia. Yhdessä tapauksessa joidenkin kliinisten piirteiden havaittiin jatkuvan jopa 33 tuntia.
Laki
DOC on luokiteltu Suomessa kuluttajamarkkinoilta kielletyksi psykoaktiiviseksi aineeksi.
DOC on luokiteltu YK:n psykotrooppisia aineita koskevan yleissopimuksen luettelossa I.
Vjatšeslav Fetisov
Kaksitoista vuotta myöhemmin Fetisov oli tulossa juhlimasta Vladimir Konstantinovin ja Sergei Mnatsakanovin kanssa Detroit Red Wingsin Stanley Cup -mestaruutta limusiinilla kun ajaja törmäsi puuhun. Konstantinov joutui moneksi viikoksi koomaan ja Mnatsakanov oli myös jonkin aikaa koomassa, mutta Fetisov selvisi pienillä ruhjeilla verrattuna muitten vaurioihin, sillä hän pystyi pelaamaan jo seuraavalla kaudella. Kuski oli tapahtumahetkellä ajokiellossa humalassa ajamisesta.
Katupoikien laulu (albumi)
Katupoikien laulu on Katri Helenan kolmas albumi, joka julkaistiin vuonna 1967.
Vjatšeslav Fetisov
Olympialaisissa Fetisov voitti kaksi kultaa (1984 ja 1988) sekä yhden hopean (1980). MM-kilpailuissa hän saavutti 7 kultaa (1978, 1981, 1982, 1983, 1986, 1989 ja 1990), yhden hopean (1987) sekä kaksi pronssia (1985, 1991).
Seurajoukkueissa Fetisov pelasi urallaan TsSKA Moskovassa (1975–1989), New Jersey Devilsissä (1989–1995) ja Detroit Red Wingsissä (1995–1998). Fetisov oli Igor Larionovin kanssa ensimmäisiä neuvostoliittolaisia NHL:ssä pelanneita jääkiekkoilijoita. Detroitin paidassa Fetisov oli voittamassa kahta perättäistä Stanley Cupia vuosina 1997 ja 1998. Pelaajauransa jälkeen Fetisov toimi New Jersey Devilsin apuvalmentajana 1999–2002. Vuonna 2000 New Jersey voitti Stanley Cupin. Salt Lake Cityn talviolympialaisissa 2002 Fetisov toimi Venäjän maajoukkueen valmentajana. Venäjä saavutti turnauksessa pronssia.
Fetisov valittiin 2008 IIHF:n vuosisadan tähtikentälliseen. Fetisov toimi vuodesta 2009 vuoteen 2012 Moskovan TsSKA:n jääkiekkojaoksen puheenjohtajana ja myös pelasi yhden KHL-ottelun kaudella 2009–2010.
Vuoden 2014 Sotšin talviolympialaisissa Fetisov oli yksi kuudesta olympialipun kantajista avajaisseremonioissa.
Peliuransa jälkeen Fetisov siirtyi politiikkaan edustaen Vladimir Putinin johtamaa Yhtenäinen Venäjä -puoluetta toimien vuodesta 2008 vuoteen 2016 Venäjän liittoneuvoston ja vuodesta 2016 alkaen Valtioduuman jäsenenä. Fetisovilla on lisäksi nimeään kantava televisio-ohjelma Venäjän puolustusministeriön Zvezda-televisiokanavalla. Fetisov on lainsäätäjän ominaisuudessa osallistunut vuodesta 2014 alkaen myös Venäjän Ukrainaan kohdistamien sotatoimien tukemiseen, minkä vuoksi useat kansainväliset toimijat kuten Euroopan unioni, Yhdysvallat, sekä Yhdistynyt kuningaskunta asettivat hänet sanktiolistoilleen vuonna 2022. Euroopan unionin julkaiseman lauselman mukaan Fetisov "puolsi äänestyksessä päätöslauselmaa nro 58243-8, joka koskee ”Venäjän federaation liittokokouksen pyyntöä Venäjän presidentti V.V. Putinille tarpeesta tunnustaa Donetskin kansantasavalta ja Luhanskin kansantasavalta”, ja sen vuoksi tuki ja pani täytäntöön toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä sekä horjuttavat entisestään Ukrainan vakautta."
Sanna Isto
Sanna Isto (myös Sanna Isto-Rodenkirchen, s. 1965 ) on suomalainen lastenkirjailija.
Pultavan taistelu
Pultavan (Poltavan) taistelu käytiin vuonna 1709 Venäjän ja Ruotsin välillä. Se oli suuren Pohjan sodan ratkaiseva taistelu. Taistelun sanotaan päättäneen Ruotsin suurvaltakauden.
Tausta
Lyötyään Tanskan ja Venäjän vuonna 1700 Ruotsin Kaarle XII ei pystynyt päättämään sotaa ja sai vasta kahdeksan vuoden päästä kukistettua Puolan. Tänä aikana Venäjän Pietari Suuri oli vahvistanut ja modernisoinut armeijaansa. Pietarin kaupungin perustaminen Ruotsin entiselle alueelle oli Pietari Suurelle propagandavoitto. Kaarle pyrki nyt ratkaisevaan hyökkäykseen Moskovaan.
Kaarle marssi Puolasta Venäjälle 1708 suuren armeijan kanssa, mutta venäläiset välttivät suoraa taistelua ja käyttivät sen sijaan poltetun maan taktiikkaa. Kesä oli viileä ja sateinen ja maaston vuoksi huoltoyhteys oli heikko. Kaarle perusti huolto-osaston tuomaan ruokaa ja tarvikkeita pitkää ajanjaksoa varten. 11 000 miehen huolto-osastoa johti kenraali Adam Ludwig Lewenhaupt.
Osastojen välillä ei ollut suoraa viestiyhteyttä, ja Kaarle odotti niin kauan kuin suinkin pystyi Lewenhauptin saapumista. Lewenhauptin ollessa enää 130 kilometrin päässä Kaarle luovutti ja suuntasi etelään Ukrainaa kohti. Hetmani Ivan Mazepan johtama Ukrainan kasakkahetmanaatti oli neuvotellut Ruotsin kanssa jonkin aikaa ja tarjoutui nyt sen viralliseksi liittolaiseksi tavoitteena saada itsenäisyys Venäjästä.
Lewenhaupt seurasi Kaarlen armeijaa itään ja hänen osastonsa kimppuun hyökättiin pienen Lesnajan kylän luona (Lesnajan taistelu). Vaivoin vetäytymään päässyt Lewenhaupt päätti liittyä mitä pikimminkin Kaarlen armeijaan. Hän jätti kanuunat, karjan ja suurimman osan ruoasta, mikä johti joukkojen keskuudessa kapinamielialaan. Sotilaat varastivat alkoholin ja Lewenhaupt joutui jättämään noin tuhat juopunutta sotilasta jälkeensä. Kun hänen joukkonsa talvella saavuttivat Kaarlen, jäljellä oli enää 6 000 miestä.
Keväällä Kaarlen armeija alkoi taas edetä, mutta se oli kutistunut noin yhteen kolmasosaan alkuperäisestä koostaan nälän ja pakkasen seurauksena. Sateinen sää haittasi etenkin ruutivarastoja, mikä teki kanuunoista pitkälti käyttökelvottomia. Kaarle alkoi piirittää Pultavan kaupunkia, joka tukki tien etelään. Pietari oli varustanut suuren armeijan puolustaakseen kaupunkia ja saapui Kaarlen selustaan jättäen ruotsalaisjoukot kaupungin ja venäläisten väliin. Taistelun alkaessa Kaarlella oli noin 20 000 miestä ja Pietarilla 45 000.
Taistelu
thumb|left|200px|Kartta hyökkäyksen alkuvaiheesta. thumb|250px|Pultavan taistelu. Yksityiskohta [[Mihail Lomonosovin mosaiikista vuodelta 1717.]] Taistelu alkoi aamunkoitossa. Ruotsalaiset kärsivät heti alussa suuria tappioita vallatessaan venäläisten suojakseen rakentamia linnakkeita. Lisäksi noin kolmasosan jalkaväkeä käsittänyt osasto eksyi ja venäläisten ahdistaessa tuhoutui lähes kokonaan rippeiden joutuessa antautumaan. Taistelun ratkaisi todellinen itsemurhahyökkäys: Ruotsin jalkaväen noin 5 000 jäljellä ollutta sotilasta marssi murhaavan tulen läpi pistinrynnäkköön yli 20 000:ta venäläistä vastaan. Aluksi taistelu eteni entiseen tapaan ruotsalaisten painostaessa venäläisten vasenta sivustaa. Lopulta ruotsalaisten jälkeen jäänyt vasen siipi kuitenkin kääntyi pakoon vetäen muut perässään. Ruotsin sotajoukon pääosa pääsi Dnepr-joelle.
Taistelun jälkeen
Venäläiset ottivat tuhansia vankeja, joista monet olivat hyvinkin korkea-arvoisia, kuten yksi kenraali ja kaksi kenraalimajuria. Kaarlen ja Mazepan onnistui paeta noin 1 500 miehen kanssa nykyiseen Moldovaan, jota silloin hallitsivat ottomaanit. Ennen palaamistaan Ruotsiin Kaarle vietti Turkissa viisi vuotta taivutellen sulttaania liittolaisekseen. Tässä hän onnistuikin ja marraskuussa 1710 Ahmed III julisti sodan Venäjän ja Turkin välille.
Aiheesta muualla
49.5745°N, 34.56867°W
Sanna Isto
Iston teos Maan alaiset oli lasten- ja nuortenkirjallisuuden Finlandia-palkintoehdokas vuonna 2016. Teos voitti Arvid Lydecken -palkinnon vuonna 2017. Iston nuortenkirja Sirpale (2019) oli Topelius-palkintoehdokkaana 2020.
Isto on suomentanut muun muassa E. T. A. Hoffmannin teoksen Kultainen malja: satu uudelta ajalta ja Henri Bergsonin teoksen Nauru: Tutkimus komiikan merkityksestä (yhdessä Marko Pasasen kanssa). Iston novelleja on julkaistu Ryhmä 99- ja Novellit 1997 -antologioissa.
Doppler-ilmiö
thumb|200px|Aaltoliikkeen aiheuttava lähde siirtyy kuvassa vasemmalle. Taajuus on lähteen vasemmalla puolella suurempi kuin oikealla puolella. Doppler-ilmiö on aaltoliikkeen taajuudessa, vaiheessa tai aallonpituudessa tapahtuva näennäinen muutos, joka johtuu aaltojen lähteen ja havaitsijan liikkeestä toisiinsa nähden. Lähestyvä kohde painaa lähettämiään impulsseja lyhyemmiksi, etääntyvä vetää ne pidemmiksi. Ilmiön selitti Christian Doppler vuonna 1842.
Doppler-ilmiön tunnetuimmat muodot ovat akustiikassa havaittu äänen taajuuden muutos äänilähteen, esimerkiksi hälytysajoneuvon, liikkuessa kohti tai poispäin, tähtitieteestä tuttu punasiirtymä sekä poliisin ja säähavainnoitsijoiden käyttämä dopplertutka.
Lähestyvä äänilähde kuulostaa kimeämmältä kuin etääntyvä, esimerkiksi etääntyvä suihkukone päästää matalaa jyrinää. Punasiirtymässä kohteen valo punertuu, kun se etääntyy, sillä etääntyvä kohde vetää valoaaltoja pidemmiksi. Punainen valoaalto on pidempi kuin sininen. Sinisiirtymässä kohteen säteilemä valo siirtyy siniseen kohteen lähestyessä.
Ilmiö on ehkä helpoin ymmärtää analogian kautta. Ajattele, että joku heittää lumipalloja sinua kohti sekunnin välein. Jos pysyt paikallasi, ne myös osuvat sekunnin välein – osumataajuus on yksi hertsi, sanoisi fyysikko. Ilmassa on silloin yhtaikaa useita lumipalloja. Jos juokset kohti heittäjää, sinuun osuu palloja useammin kuin kerran sekunnissa, koska keräät vartaloosi palloja jotka olivat vasta matkalla kohti alkuperäistä asemapaikkaasi. Vastaavasti juostessasi poispäin palloja osuu harvemmin.
Tapauksessa, jossa kuulija liikkuu kohti äänilähdettä ja äänilähde liikkuu kohti kuulijaa, uusi taajuus saadaan laskemalla kaavasta
missä f0 on alkuperäinen taajuus, v äänen nopeus, vk kuulijan nopeus ja vl äänilähteen nopeus. thumb|center|400px|Doppler-ilmiö. Aaltojen lähde on liikkeessä vasemmalle.
Vahvanen (Rautalampi)
Vahvanen on Pohjois-Savossa Rautalammella Häkilän lähellä sijaitseva järvi.
Maantietoa
Vahvanen on 5,6 kilometriä pitkä, 3,5 kilometriä leveä, ja sen pinta-ala on 544 hehtaaria eli 5,4 neliökilometriä. Järvi on pohjois-etelä -suuntaisesti pitkä ja avoin järvenselkä, jonka rantaviivassa erottuu joitakin lahtia. Pohjoispäässä sijaitsee yli kilometrin pituinen Myllylahti, josta laskuoja saa alkunsa. Toinen lahti, Pieni-Vahvanen, on 1,6 kilometriä pitkä itään päin työntyvä kapeasuinen lahti. Lahdensuuta on kavennettu maatilalle johtavan pengertien lyhyellä sillalla. Lahdella sijaitsee Häkkilän kulmakunta. Vastarannalla on vuorostaan Vahvasenranta ja eteläpään Riuttaniemi erottaa länsipuolelleen kilometrin pituisen Riuttalahden. Niemen itäpuolen järvenosassa on neljä nimettyä pikkulahtea: Hepolahti, Naurislahti, Pukkilahti ja Kylmälahti. Järven ympäristön pinnanmuodoista kiinnittää huomiota pohjoispään 185 metrin korkeuteen mpy. kohoava Vahvavuori ja Pieni-Vahvasen eteläpuolella sijaitseva 180 metriin kohoava Mikonvuori ja Mustalamminvuori. Vuoret kohoavat 90 metriä järven yläpuolelle ja näkyvät järvenselälle.
Vahvasella on kartan mukaan 18 saarta. Niistä vain Leväsaaressa ja Palosaaressa on vapaa-ajan asunnot, kun muut saaret ovat autioita. Suurimman Kortesaaren pinta-ala on kartasta mitattuna yli 2,5 hehtaaria suuri. Muita saaria ovat edellisten lisäksi esimerkiksi Suonkannassaari, Ruunasaari, Varissaari, Pyöreäsaari, Kurkisaari, Vavesaari, Selkäsaari, Anninsaari, Laurinsaari ja Rekonen. Järvi on luodattu ja siitä on julkaistu syvyyskartat. Järven pohja vaihtelee jonkin verran ja siinä onkin neljä syvännettä. Myllylahdella on suurin syväys 19 metriä, Riuttalahti 17 metriä, Pukkilahden edusta 18 metriä, ja järven keskellä kulkevassa lounais–koillis -suuntaisessa syvännejaksossa on 27 metriä syvää. Syvänne sijaitsee Syväniemen edustan syvännejaksossa niemenkärjen edustalla. Pieni-Vahvanen on vain 7 metriä syvä. Järven tilavuudeksi on määritetty 28,1 miljoonaa kuutiometriä, jolloin sen keskisyvyydeksi tulee 5,2 metriä.
Vahvasen rantaviivan pituus on 31,8 kilometriä. Järven rannat ovat pääasiassa metsämaata, sillä rantaan ulottuvaa peltomaata esiintyy vain Häkkilässä, Vahvasenrannassa ja eteläpään Kylmälahdella. Järven eteläpään ohittaa Myhinpään ja Säkinmäen yhdistävä yhdystie, josta haarautuu pohjoiseen kulkevat kylätiet molemmin puolin järveä. Näiltä teitä alkavat tiet rantojen asutuksen ja vapaa-ajan asutuksen luokse. Järven lähellä sijaitsee yli 15 kiinteää maatilaa tai muuta asutusta. Niiden lisäksi rannoille on rakennettu yli 70 vapaa-ajan asuntoa.
Vesistösuhteet
Vahvanen sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) järvi kuuluu. Siihen laskee pienialaisia ojia ja puroja. Pieni-Vahvaseen laskee pienen Mustalammen (1 ha) laskuoja. Hepolahden laskuojalla on valuma-alueellaan useita järviä: Pieni-Kotanen (1 ha), Kotanen (17 ha), Hartikka (6 ha) ja Valkeinen (12 ha). Muut ojat ovat vaatimattomia. Vahvasen luusua sijaitsee Myllylahden pohjoisrannassa, josta lähtee runsaan sadan metrin pituinen laskuoja Uuraanlampeen, ja joka nimestään huolimatta on osa Etelä-Konneveden Hämeenniemenselkää. Vahvasen vedenpinnan korkeus on 93,7 metriä mpy, jolloin laskuojan pudotukseksi muodostuu 1,9 metriä.
Historiaa
Vuoden 1973 peruskartassa on järven maatiloilla runsaasti pienten maatilojen peltopalstoja, joista vain osa muodostaa yhtenäistä peltoalaa. Palstoista on vuoden 1988 kartassa osa metsitetty ja vuoden 1997 kartassa peltoja on jäljellä enää suurimmilla tiloilla.
John Qualen
thumb|right|John Qualen (vas.). John Qualen, oik. Johan Mandt Kvalen (8. joulukuuta 1899 – 12. syyskuuta 1987) oli kanadalais-yhdysvaltalainen näyttelijä. Hän syntyi Kanadan Vancouverissa norjalaisille vanhemmille mutta vietti lapsuutensa Yhdysvalloissa Illinoisissa, jossa hän myös opiskeli Northwestern Universityssa.
Qualen esiintyi vuosikymmenten aikana lukuisissa elokuvissa, joiden joukossa ovat Ski Patrol, Casablanca (1942), He ratsastivat yhdessä (1961) ja Mies joka ampui Liberty Valancen (1962).
Kaliforniassa 87-vuotiaana kuollut Qualen on haudattu Forest Lawn Memorial Parkiin Glendaleen.
Byōdō-in
Byōdō-in on buddhalainen temppeli Ujin kaupungissa Kioton prefektuurissa Japanissa. Se oli alun perin Fujiwara no Michinagan huvila, mutta hänen poikansa, kanpaku Fujiwara no Yorimichi, muunsi sen temppeliksi vuonna 1052. Temppelin tärkein nähtävyys on feeniks-halli vuodelta 1053; lähes kaikki muut temppelin rakennukset paloivat sisällissodan aikana vuonna 1336.
Feeniks-halli on yksi Japanin kuuluisimmista rakennuksista, ja se on kuvattu 10 jenin kolikkoon. Hallin arkkitehtuurin on tarkoitus muistuttaa Amida-buddhan kuviteltua puhtaan maan paratiisia. Hallin pohjapiirros muistuttaa lentävää lintua, ja sen katolla on feeniks-patsaat (ks. fènghuáng). Tämän vuoksi sitä alettiin myöhemmin kutsua feeniks-halliksi. Halli on yksi harvoista säilyneistä Heian-kauden rakennuksista. Hallin sisällä on Amidan patsas, jonka on veistänyt Jōchō samoihin aikoihin rakennuksen valmistumisen kanssa. Hän käytti veistoksessaan yosegi-tekniikkaa. Amidan kultainen halo, jossa on 12 bodhisattvaa ja Dainichi Nyorai, on pääasiassa Edo-kaudelta. Hallin sisäosa on koristeltu edustamaan Amidan parartiisia. 52 pilvillä ratsastavaa bodhisattvaa, jotka ovat alkuperäisten feeniks-veistosten tavoin nähtävillä viereisessä aarrekammiossa (hōshōkan), on myös pidetty Jōchōn töinä. Hallin ympärillä on lampi ja puutarha.
Byōdō-in hyväksyttiin Unescon maailmanperintöluetteloon osana Kioton kulttuuriaarteiden muodostamaa kokonaisuutta vuonna 1994. Temppelistä on rakennettu kopio O'ahun saarelle Havaijille.
Xavien Howard
Xavien Howard (4. heinäkuuta 1993 Houston, Texas) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Howard edustaa Miami Dolphinsia.
Howard pelasi yliopistotasolla vuodet 2013–2015. Howard pelasi Baylorin yliopistossa kaikki kolme vuotta. Hän pelasi Baylorissa 29 ottelua, joissa teki 98 taklausta sekä aiheutti kymmenen syötönkatkoa. Miami Dolphins varasi Howardin NFL:n vuoden 2016 varaustilaisuuden toisella kierroksella 38. pelaajana. Howard ja Dolphins solmivat toukokuussa 2016 nelivuotisen tulokassopimuksen. Kauden 2018 jälkeen Howard valittiin Pro Bowliin. Syyskuussa 2019 Howard teki Dolphinsin kanssa viisivuotisen sopimuksen, jonka kokonaisarvo oli noin 75 miljoonaa dollaria. Kauden 2020 jälkeen Howard valittiin Pro Bowlin lisäksi All-Pro-joukkueeseen. Howard on pelannut (tilanne 26. syyskuuta 2021) NFL:ssä yhteensä 58 ottelua, joissa on tehnyt 198 taklausta ja 23 syötönkatkoa.
Frank Sels
Frank Sels, alun perin François Sels, (3. joulukuuta 1942 – 19. joulukuuta 1986) oli belgialainen sarjakuvantekijä, joka tunnetaan parhaiten Hopeanuoli-lännensarjakuvan luojana.
Sels opiskeli taidetta Antwerpenissä ja työskenteli sen jälkeen lyhyen aikaa painotalossa. Sels työskenteli vuodesta 1963 lähtien sarjakuvantekijänä Studio Vandersteenissä. Hän teki muun muassa sarjoja Karl May ja De Rode Ridder. Selsi piirsi useita Ons Land- ja Ohee-lehdissä julkaistuja sarjakuvia ja erikoistui viikinki- ja lännenaiheisiin sarjoihin. Sels lopetti lyhyeksi aikaa työt Vandersteenillä vuonna 1966, mutta palasi pian takaisin. Vuonna 1969 Sels lähti Vandersteeniltä lopullisesti ja alkoi työskennellä saksalaiselle Bastei Verlag –kustantamolle. Sels loi Hopeanuoli-sarjan (Silberpfeil, der Junge Häuptling), joka ilmestyi aluksi Felix-lehdessä, ja vuodesta 1971 lähtien omassa viikkojulkaisussaan.
Viola kupfferiana
Viola ×kupfferiana on orvokkikasvien (Violaceae) heimoon ja orvokkien (Viola) sukuun kuuluva aho-orvokin (Viola canina) ja luhtaorvokin (Viola uliginosa) risteymä. Tieteellisen nimen sille antoi Wilhelm Becker. Sillä ei ole alalajeja.
Aiheesta muualla
Laji.fi: Viola canina × uliginosa
Salkoruusut
Salkoruusut eli loistosalkoruusut (Alcea) on suku malvakasvien (Malvaceae) heimossa. Sukuun kuuluu noin 60 lajia, jotka kasvavat luonnonvaraisina Aasian lounais- ja keskiosissa.
Lajeja
Salkoruusuihin kuuluvat muun muassa seuraavat lajit:
Lentopallon miesten Euroopan-mestaruuskilpailut 2011
thumb|[[Wiener Stadthalle Wienissä Itävallassa on toinen loppuotteluiden järjestämispaikka, toinen on KV Arena Karlovy Varyssa Tšekissä.]] Lentopallon Euroopan-mestaruuskilpailut 2011 pelattiin Itävallassa ja Tšekin tasavallassa 10.–18. syyskuuta 2011. Serbian lentopallomaajoukkue voitti loppuottelun Italiaa vastaan.
Säähavainto
pienoiskuva|Säähavaintoasema [[Elkossa, Nevadassa.]] Säähavainto koostuu mittarilukemista ja joskus myös ihmisen aistinvaraisesti arvioimista suureista.
Havaintojen tekeminen
Säähavaintoon kuuluvat yleensä vähintään lämpötilan, tuulen ja ilmanpaineen mittaus. Miehitetyillä säähavaintoasemilla tehdään havainnot myös pilvistä, sadekuuroista ja näkyvyydestä. Synop on laajimmalle levinnyt kansainvälisesti standardoitu säähavainnon tyyppi.
Suomessa ensimmäinen sääasema perustettiin vuonna 1844 Kaisaniemeen. Niitä perustettiin vähitellen lisää. Vuonna 1981 ensimmäiset sääasemat automatisoitiin. Sen jälkeen asemat on automatisoitu 90 %. Automatisoiduilta asemilta saadaan säätiedot 10 minuutin välein ja automaattiset testit tarkistavat niiden laadun jonka jälkeen epäilyttävät tai virheelliset havainnot ja tarkistetaan manuaalisesti.
Muut havainnot
Ilmanlaatuhavaintojen tekeminen on määritelty lainsäädännössä ja on kaupunkien ja teollisuuslaitosten vastulle niiden omilla aluiella, ja Ilmatieteen laitos on vastuussa koko maan perustason seurannasta. lmatieteen laitos on vuodesta 2007 hoitanut Suomen ilmanlaatutietojen jakamisen.
Myös siitepölyn määristä tehdään havaintoja ja niitä käytetään tietokoneella tehtyjen mallinnusten kanssa ennusteisiin siitepölyn määristä.
Erityiset säähavainnot
Erityisiä säähavaintoja tehdään eri käyttäjäryhmien tarpeisiin. Lentoliikenne tarvitsee erityisen yksityiskohtaisia tietoja pilvistä ja näkyvyydestä. Vaihdettavat lentosäähavainnot on standardoitu metar-koodiin Merenkulku tarvitsee tiedot merenpinnan tasosta ja aallonkorkeudesta, mahdollisesti myös satamien läheisistä veden virtauksista ja tuulista. Vastaavasti tiesäähavainnot (aurauksen ja suolauksen tarpeisiin) sisältävät tavallista enemmän tietoja tienpinnan lämpötilasta ja kosteudesta.
Vince Clarke
Vincent ”Vince” Clarke (s. Vincent John Martin; 3. heinäkuuta 1960 South Woodford, Englanti) on brittiläinen popmuusikko, lauluntekijä, kosketinsoittaja, kitaristi ja tuottaja.
Pitkän uransa aikana Clarke on julkaissut musiikkia usean eri yhtyeen kautta, tunnetuimpina Depeche Mode, Yazoo (Yhdysvalloissa nimellä Yaz) ja Erasure. Clarkea pidetään yhtenä 1980-luvun alun tärkeimmistä popmusiikin uudistajista. Hänen alkuaikojen tuotannollaan on ollut valtaisa vaikutus modernin elektronisen tanssimusiikin syntyyn ja kehitykseen. Clarke tunnetaan erityisesti virtuoosimaisesta analogisyntetisaattoreiden käytöstä. Hän elää nykyään puolisonsa kanssa New Yorkissa, Yhdysvalloissa.
Depeche Mode
Ensimmäisen yhtyeensä, No Romance in China, Clarke perusti Basildonissa, Englannissa, vuonna 1976 koulutoverinsa Andrew Fletcherin kanssa. Yhtye jäi lyhytikäiseksi. Vuonna 1979 vuorossa oli kitaristi-kosketinsoittaja Martin Goren kanssa perustettu French Look. Andy Fletcher palasi mukaan vuonna 1980 ja yhtye sai uuden nimen Composition of Sound, jossa Clarke toimi laulajana, kunnes Dave Gahan liittyi mukaan ja yhtyeen nimeksi vaihtui Depeche Mode.
Uuden kokoonpanon myötä Clarke hylkäsi perinteiset, akustiset instrumentit ja keskittyi kokonaan syntetisaattoreihin, esikuvinaan uuden aallon yhtyeet kuten Human League, Orchestral Manoeuvres In The Dark (OMD) sekä Tubeway Army.
Depeche Mode kiinnitettiin pian Daniel Millerin perustamalle Mute Records -yhtiölle ja Clarke kirjoitti kahta lukuun ottamatta kaikki debyyttialbumi Speak & Spellin (1981) kappaleet. Menestyksen mukanaan tuomat muutokset eivät kuitenkaan miellyttäneet Clarkea, ja hän päätti jättää Depeche Moden pian Speak & Spell -albumin julkaisun jälkeen. Hedelmällinen suhde Mute Recordsiin on kuitenkin säilynyt tähän päivään saakka.
Yazoo
Vuonna 1982 Clarke perusti Yazoon yhdessä laulaja Alison Moyet'n kanssa. Yhtyeen debyyttialbumi Upstairs at Eric's (1982) oli valtaisa menestys, mutta Moyet'n innostus alkoi pian hiipua ja vuonna 1983 julkaistu You and Me Both jäi Yazoon viimeiseksi julkaisuksi.
Yazoota seurasi kaksi yhden singlejulkaisun projektia: The Assembly yhdessä tuottaja Eric Radcliffen ja laulaja Feargal Sharkeyn kanssa (single Never Never), sekä Vince Clarke & Paul Quinn yhdessä laulaja Paul Quinnin kanssa (single One Day).
Erasure
Vuonna 1985 Clarke aloitti yhteistyön laulaja Andy Bellin kanssa. Näin syntyi Erasure, joka toimii edelleen aktiivisesti ja on vuoteen 2007 mennessä julkaissut yhteensä 18 albumia.
Singlet : Depeche Mode
Albumilta Speak & Spell :
Singlet : Yazoo
Albumilta You and Me Both :
Albumilta Only Yazoo :
Singlet : Erasure
Albumilta Wonderland :
Albumilta The Circus :
Albumilta The Innocents :
EP:ltä Crackers International :
Albumilta Wild! :
Albumilta Chorus :
Albumilta ''Pop! The First 20 Hits'' :
Albumilta I Say I Say I Say :
Albumilta Cowboy :
Albumilta Loveboat :
Albumilta Other People's Songs :
Albumilta Nightbird :
Albumilta Light At The End Of The World :
Hoogezand-Sappemeer
Hoogezand-Sappemeer on kunta Groningenin provinssissa Alankomaissa. Kunnassa on 34 403 asukasta (1. tammikuuta 2007). Kunnan pinta-ala on 73,05 neliökilometriä.
Nykyinen kunta syntyi vuonna 1949, kun Hoogezandin ja Sappemeerin kunnat liitettiin yhteen.
A7-moottoritie (Eurooppatie 22) kulkee kunnan läpi. Kunnassa on myös neljä rautatieasemaa.
Aiheesta muualla
thumb|left|250px|Kartta Hoogezand-Sappemeerin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen). thumb|left|250px|Hoogezand-Sappemeerin väestöjakautuma.
Sanja Jovanović
Sanja Jovanović (s. 15. syyskuuta 1986 Dubrovnik) on kroatialainen uimari, joka on erikoistunut selkäuintiin.
Jovanović sai junioreiden EM-kilpailuissa Linzissä 2002 pronssia 50 metrin selkäuinnissa. Hän sijoittui Ateenan olympialaisissa 2004 seitsemänneksitoista 100 metrin ja kolmanneksitoista 200 metrin selkäuinnissa. Hänen ensimmäinen aikuisten arvokisamitalinsa oli 200 metrin selkäuinnin pitkän radan EM-pronssi Madridissa 2004. Vuoden 2007 lyhyen radan EM-kilpailuissa Debrecenissä hän voitti 50 metrin selkäuinnin kultaa maailmanennätysajalla 26,50 ja sai 100 metrin selkäuinnissa hopeaa.
Maaliskuussa 2008 Jovanović saavutti pronssia 50 metrin selkäuinnissa pitkän radan EM-kilpailuissa Eindhovenissa. Huhtikuussa pidetyissä lyhyen radan MM-kilpailuissa hän voitti kultaa 50 metrin selkäuinnissa uudella maailmanennätysajalla 26,37 sekä pronssia 100 metrin selkäuinnissa. Joulukuisissa Rijekan lyhyen radan EM-kilpailuissa hän voitti kultaa sekä 50 metrin selkäuinnissa ME-ajalla 26,23 että 100 metrin selkäuinnissa euroopanennätysajalla 56,87.
Jovanović voitti lyhyen radan EM-kilpailuissa 2009 Istanbulissa kultaa 50 metrin selkäuinnissa ME-ajalla 25,70 ja sai hopeaa 100 metrillä. Seuraavan vuoden vastaavissa kilpailuissa Eindhovenissa hän voitti jälleen mestaruuden 50 metrin selkäuinnissa ajalla 27,10. Hän sai samassa lajissa hopeaa 2012 sekä Debrecenin pitkän radan EM-kilpailuissa ajalla 28,31 että Chartres'n lyhyen radan EM-kilpailuissa. Lyhyen radan EM-kilpailuissa Netanyassa 2015 hän oli 50 metrin selkäuinnissa kolmas.
Jovanovic on 176 cm pitkä ja painaa 65 kg.
Jääkiekon nuorten maailmanmestaruuskilpailut 2022
Jääkiekon nuorten maailmanmestaruuskilpailut 2022 olivat 46. jääkiekon alle 20-vuotiaiden maailmanmestaruuskisat, ja ne järjestettiin Edmontonissa Kanadassa 9.–20. elokuuta 2022.
Turnaus päätettiin aloittaa kokonaan alusta, 9. elokuuta 2022, tällä kertaa pelkästään Edmontonissa. Käytössä oli turnausjärjestelmä, jossa yksikään joukkue ei voi tippua 1. divisioonaan. Latvia korvasi turnauksessa Venäjän maajoukkueen, koska Venäjä suljettiin kansainvälisen jääkiekon ulkopuolelle sen hyökättyä Ukrainaan.
Turnauksen voitti isäntämaa Kanada, joka voitti loppuottelussa Suomen maalein 3–2 jatkoajalla Kent Johnsonin maalilla. Pronssia sai Ruotsi, joka voitti Tšekin pronssiottelussa maalein 3–1.
Taustaa
Vuoden 2022 turnaus oli aluksi määrä järjestää Göteborgissa, Ruotsissa mutta koronaviruspandemian vuoksi Kanadasta tuli isäntämaa. Turnaus siirrettiin Göteborgiin vuodeksi 2024.
Alkuperäinen turnaus
Aluksi turnauksen katsojamäärää ei ollut tarkoitus rajata, mutta yleisöltä vaadittiin todistus koronarokotteiden saamisesta. Albertan provinssihallitus kuitenkin määräsi 21. joulukuuta kaikkien suurien areenoiden rajaavan katsojakapasiteettinsa puoleen jouluaatosta eteenpäin. Ruokien ja juomien myyminen areenoilla myös kiellettiin.
Turnaus alkoi 26. joulukuuta 2021 ja ensimmäiset kaksi kilpailupäivää sujuivat normaalisti. Ennen joulukuun 28. päivä kello 14.30 paikallista aikaa alkanutta Sveitsin ja Yhdysvaltain välistä ottelua jälkimmäisen joukkueen pelaajilla todettiin kaksi koronavirustartuntaa. Turnauksen sääntöjen mukaan Yhdysvaltain joukkueen piti asettua karanteeniin, joten heidän piti luovuttaa ottelu, ja siitä tuomittiin Sveitsille 1–0-voitto. Myöhemmin samana päivänä Kanada voitti Itävallan maalein 11–2, ja se jäi turnauksen viimeiseksi pelatuksi otteluksi. Seuraavana päivänä Tšekki joutui luovuttamaan ottelunsa Suomea vastaan koronatartuntojen vuoksi, ja Venäjälle kävi samoin Slovakiaa vastaan. IIHF ilmoitti samana päivänä, että turnaus keskeytetään ”osallistujien terveyden ja turvallisuuden takaamiseksi”.
Kritiikki
Kansainvälinen Jääkiekkoliitto oli saanut jo ennen turnausta kritiikkiä siitä, että se oli perunut nuorten naisten maailmanmestaruuskilpailut kahtena vuonna peräkkäin, mutta järjesti miesten turnaukset. Asiantuntijoiden mielestä vaikutti siltä, ettei IIHF arvosta naisten jääkiekkoa yhtä paljon kuin miesten.
Tieto kisojen keskeyttämisestä sai suuresti mediahuomiota. Ruotsin pelaaja Åke Stakkestad ihmetteli, mikseivät järjestäjät rakentaneet turnauksen ympärille ”kuplaa”, joka olisi estänyt kontaktit ja altistumiset. Suomen päävalmentaja Antti Pennanen suomi sitä, että isäntämaa Kanada sai tulla turnauspaikalle ”oman aikataulunsa mukaan” muita joukkueita myöhemmin. Jotkin asiantuntijat pitivät turnauksen sääntöä asettaa koko joukkue karanteeniin yhdenkin positiivisen tuloksen vuoksi kohtuuttomana.